[{"text_idx": "#000003", "text": "U\u0308he vastuvo\u0303ttu pikkus on 55 minutit. Teenuse saamiseks on vaja perearsti saatekirja vaimse tervise o\u0303e vastuvo\u0303tule. Hiljem edastab vaimse tervise o\u0303de haigusloo digilukku."}, {"text_idx": "#000005", "text": "Vaimse tervise o\u0303e vastuvo\u0303tule saab registreerida (E-R 08.00-17.00) la\u0308bi registratuuri telefonil 737 0300 Elvas Supelranna 19/21 vo\u0303i telefonil 734 1903 Tartus Vaksali 17."}, {"text_idx": "#000006", "text": "Vaimse tervise o\u0303de Maire Aruots peab oma esmasteks u\u0308lesanneteks patsiendi seisundi kaardistamist, esmase abi andmist ja ennetusto\u0308o\u0308d. Eelko\u0303ige on tal kogemus meeleolu-, a\u0308revuse-, suitsidaalsuse valdkonnas. Varasem to\u0308o\u0308tamise kogemus Tartu Vangla psu\u0308hhiaatriaosakonnas. O\u0303de tunneb eneseabi vo\u0303tteid ning kiiret sekkumist vajavaid seisundeid."}, {"text_idx": "#000007", "text": "Vaimse tervise o\u0303e iseseisev vastuvo\u0303tt"}, {"text_idx": "#000008", "text": "Vaimse tervise probleemidega ta\u0308isealised inimesed (vanuseru\u0308hm: alates 18. eluaastast)."}, {"text_idx": "#000009", "text": "Vaimse tervise o\u0303de ta\u0308psustab ja hindab patsiendi terviseseisundit, no\u0303ustab ning vajadusel suunab edasi psu\u0308hhiaatri vastuvo\u0303tule."}, {"text_idx": "#000010", "text": "2.Vaimse tervise o\u0303e vastuvo\u0303tu sisu:"}, {"text_idx": "#000012", "text": "Teavitame, et alates 26. juunist 2023 kuni 18. augustini 2023 on ro\u0308ntgenteenused avatud E-R kell 09.00-16.00."}, {"text_idx": "#000014", "text": "Just nemad valiti siseku\u0308sitluse tulemusel sel aastal silmapaistvaimateks kolleegideks."}, {"text_idx": "#000016", "text": "Ta\u0308na ta\u0308histame rahvusvahelist meditsiinio\u0303dede pa\u0308eva."}, {"text_idx": "#000017", "text": "Te olete valinud endale va\u0308ga olulise elukutse, mis lubab teil olla kellegi jaoks to\u0303eliselt oluline ning alati olla patsiendi jaoks olemas."}, {"text_idx": "#000018", "text": "Olukorrad, mis eeldavad meditsiinio\u0303dedelt kiiret ning otsustavat tegutsemist, on saanud meie igapa\u0308evaseks normaalsuseks."}, {"text_idx": "#000019", "text": "Te ei kohku tagasi ega lase end ha\u0308irida ootamatutest raskustest, mis vo\u0303ivad teie igapa\u0308evaelus esile kerkida. Selle asemel muutute te ainult osavamateks ja suudate toime tulla ka ko\u0303ige raskemate va\u0308ljakutsetega. Muutuste tempos ja keerukuses tuleb alati meeles pidada, et patsiendid, kellele te teenuseid osutate, ootavad teilt ko\u0303ige paremat, ko\u0303ige inimlikumat ja ko\u0303ige professionaalsemat la\u0308henemist. Te teete oma to\u0308o\u0308d su\u0308damest ning see annab teie patsientidele tuge, lohutust ja kindlustunnet."}, {"text_idx": "#000020", "text": "Seeto\u0303ttu, head meditsiinio\u0303ed, ta\u0308nan teid ko\u0303iki selle suurepa\u0308rase to\u0308o\u0308 eest, mida te igapa\u0308evaselt teete. Teie panus on hindamatu ja me ko\u0303ik oleme ta\u0308nulikud selle eest, et te olete meie patsientide jaoks olemas."}, {"text_idx": "#000021", "text": "Ta\u0308histagem seda pa\u0308eva ja tundkem uhkust selle ameti u\u0308le, mida te usinalt ja su\u0308damega ning la\u0308bimo\u0303eldult igapa\u0308evaselt teete ja a\u0308rge unustage, et teie to\u0308o\u0308 on asendamatu."}, {"text_idx": "#000023", "text": "Aprillikuus mo\u0308o\u0308dub aasta, kui Elva Haigla hakkas oma registratuuri ootesaalis pakkuma ku\u0308lastajatele vo\u0303imalust Ukraina toetamiseks, soetades Tartu Tamme Lionsklubi tellitud heategevuslikku mineraalvett."}, {"text_idx": "#000024", "text": "\u201eVee abil annetamine kujutab endast vo\u0303imsat su\u0308mbolit, sest veetilk on va\u0308ike, kuid sageli langedes osutub tema jo\u0303ud suureks,\u201c selgitas Elva Haigla juhataja dr Peeter Laasik. \u201eUkrainat peab ja\u0308tkuvalt aitama, me ei tohi va\u0308sida.\u201c"}, {"text_idx": "#000025", "text": "Tartu Tamme Lionsklubi tellis osau\u0308hingult Haage Joogid suure partii mineraalvett \u201eKuningate vesi\u201c, mille mu\u0308u\u0308gist saadud tulu annetatakse Ukraina toetuseks. Lionsid pakuvad heategevuslikku vett ko\u0303ikidel oma ettevo\u0303tmistel, kuid Elva Haigla registratuuri ootesaalist saab veepudeli annetuse vastu vahetada igal ajal."}, {"text_idx": "#000026", "text": "\u201eMo\u0303te toetada Ukrainat veega su\u0308ndis kohe ja\u0308rgmisel pa\u0308eval pa\u0308rast so\u0303ja puhkemist, kui teekonnast kurnatud po\u0303genikud ummistasid piiripunkte ja kogunesid spontaanselt tekkinud laagripaikadesse,\u201c ra\u0308a\u0308kis Tartu Tamme Lionsklubi president Andrus Ko\u0303re. \u201eLaadisime esimestesse ka\u0308epa\u0308rastesse abisaadetisega Ukraina poole suunduvatesse kaubikutesse nii palju mineraalvett kui mahtus.\u201c"}, {"text_idx": "#000027", "text": "Riigid suutsid po\u0303genike vastuvo\u0303tmise kiiresti enda peale vo\u0303tta ning vett polnud enam ha\u0308dalistele saata vaja. Kuid mineraalvett soetades panustab annetaja iga pudeli maksumusest ku\u0308mnendiku Ukraina heaks. Kogutud summa antakse u\u0308le Tartu Avatud Naistekeskusele."}, {"text_idx": "#000028", "text": "Elva Haiglas asub vaba ligipa\u0308a\u0308suga veepudelite alus ning selle ko\u0303rval annetuskast. \u201eVeepudeli vo\u0303tjalt oodatakse kindlasti annetust, sest Tartu Tamme Lionsklubi ostis mineraalvee ning annetuse osa moodustab va\u0308ikese osa,\u201c ro\u0303hutas Andrus Ko\u0303re. \u201eTasuta joogivett saab samast la\u0308hedalt.\u201c"}, {"text_idx": "#000031", "text": "Elva Haigla pakub to\u0308o\u0308d fu\u0308sioterapeutidele"}, {"text_idx": "#000032", "text": "Statsionaarsete osakondade ku\u0308lastamise kellajad on E-P 15.00-19.00"}, {"text_idx": "#000033", "text": "Ku\u0308lastuse pa\u0308ev ja kellaeg tuleb eelnevalt kokku leppida osakonna telefonil:\n\u2022 O\u0303endusabi valveo\u0303e telefon 737 0326\n\u2022 Taastus- ja ja\u0308relravi valveo\u0303e telefon 737 0325\n\u2022 Hooldekodu telefonil 737 0335 vo\u0303i sotsiaalto\u0308o\u0308juhi Kaie Kaldrega telefonil 737 0321"}, {"text_idx": "#000034", "text": "Ku\u0308lastaja peab kandma maski ja teostama ka\u0308te antiseptika. Maskid ja des.ained asuvad haigla va\u0308lisuste ja osakondade va\u0308lisuste juures."}, {"text_idx": "#000035", "text": "Orienteeruv ku\u0308lastusaeg on 30 minutit. Maksimaalne ku\u0308lastajate arv osakonnas 10 inimest.\nElva Haigla patsienti vo\u0303ib ku\u0308lastada pa\u0308evas korraga ainult u\u0308ks ta\u0308iskasvanud (18+) inimene."}, {"text_idx": "#000036", "text": "Ku\u0308lastamiskorra muudatustest teavitame Elva Haigla kodulehel."}, {"text_idx": "#000038", "text": "Elva Haigla suudab riigikogu liikme ja endise riigihalduse ministri Jaak Aabi kinnitusel ta\u0308nu o\u0303igetele investeeringutele meditsiinisu\u0308steemi ootavad rasked ajad edukalt u\u0308le elada."}, {"text_idx": "#000039", "text": "Kolmapa\u0308eval, 29. ma\u0308rtsil Elva Haiglat ku\u0308lastanud Jaak Aab kiitis elvalaste vo\u0303imet ta\u0308pselt investeerida ja saavutada Tervisekassaga ha\u0308id lepinguid. \u201ePean Elva Haiglat musterna\u0308iteks, mille juhtimisest tasub eeskuju vo\u0303tta ko\u0303igil va\u0308ikestel u\u0308ld-haiglatel,\u201c u\u0308tles Jaak Aab."}, {"text_idx": "#000040", "text": "Ta\u0308nu hiljuti valminud tervisekeskusele pakub Elva Haigla sama katuse all suurt valikut teenuseid alates perearsti vastuvo\u0303tust, eriarstidest ja lo\u0303petades hooldekodu teenusega."}, {"text_idx": "#000041", "text": "\u201eSuurepa\u0308rased to\u0308o\u0308tingimused vo\u0303imaldavad a\u0308ra kasutada Tartu la\u0308hedust, kaasates patsientide huvides sealseid arste ja residente,\u201c to\u0303des Jaak Haab."}, {"text_idx": "#000042", "text": "O\u0303igeaegselt tehtud ta\u0308psed investeeringud muutuvad just nu\u0308u\u0308d erakordselt ta\u0308htsaks, sest Tervisekassa vo\u0303imalused ja\u0308a\u0308vad meditsiinisu\u0308steemi taseme hoidmiseks vajalikele kulutustele va\u0308ga suurelt alla. Praegune valitsusliit to\u0303ena\u0308oliselt loobub alates COVIDi kriisist igal aastal meditsiinile tehtud lisamaksetest, mis va\u0308hendab Jaak Aabi so\u0303nul arstiabi ka\u0308ttesaadavust ja ravija\u0308rjekorrad pikenevad veelgi."}, {"text_idx": "#000043", "text": "\u201eAlates Ju\u0308ri Ratase peaministri-ajast toetas valitsus meditsiini igal aastal 150 miljoni euro suuruse ta\u0308iendava rahastusega,\u201c selgitas Jaak Aab. \u201eReformierakond keeldus ta\u0308iendavat summat eelarvestrateegiasse sisse kirjutamast ning kardetavalt loobub loodav koalitsioon Tervisekassa toetamisest.\u201c"}, {"text_idx": "#000044", "text": "Praegune maksusu\u0308steem ei vo\u0303imalda meditsiini ega ka riigi muude kulutuste katmist. Reformierakonna idee va\u0308ltida otseste maksude to\u0303stmist na\u0308iteks astmelist tulumaksu ja varamakse, lo\u0308o\u0308b enneko\u0303ike maapiirkondade va\u0308hekindlustatud inimesi. \u201eTo\u0303ena\u0308oliselt asutakse to\u0303stma kaudseid maksusid nagu na\u0308iteks ka\u0308ibemaks, mis muudab tavainimeste elu senisest veelgi keerulisemaks,\u201c lisas Jaak Aab."}, {"text_idx": "#000045", "text": "Elva Haigla tutvustab riigikogu liikmetele oma tegutsemispo\u0303himo\u0303tteid, et hoida toetust regionaalhaiglate pu\u0308simisele. \u201ePere- ja eriarsti ka\u0308ttesaadavus ning regionaalhaiglate pu\u0308simine ta\u0308hendab Elvale palju ning selle nimel tuleb oluliste inimestega suhelda,\u201c u\u0308tles Elva Haigla juhataja Peeter Laasik."}, {"text_idx": "#000047", "text": "Elva Haigla statsionaarsetes osakondades ku\u0308lastuskeeld alates 20. ma\u0308rtsist 2023"}, {"text_idx": "#000048", "text": "Alates 27. ma\u0308rtsist 2023 kehtib Elva Haigla statsionaarsetes osakondades (taastus- ja ja\u0308relravi ning statsionaarne o\u0303endusabi) ja hooldekodus ku\u0308lastuskeeld."}, {"text_idx": "#000049", "text": "Ku\u0308lastuskeeld tuleneb COVID-19 juhtudest Elva Haiglas."}, {"text_idx": "#000050", "text": "La\u0308hedastel palume informatsiooni patsiendi seisundi kohta ku\u0308sida raviarstilt vo\u0303i valveo\u0303elt. Eelistatult palume la\u0308hedastel suhelda patsientidega la\u0308bi isiklikke telefonide. Pakke saab endiselt tuua Elva Haigla registratuuri argipa\u0308evadel kell 8.00-17.00."}, {"text_idx": "#000051", "text": "La\u0308hedasel on vo\u0303imalus suhelda oma tuttava/sugulasega, kes asub Elva haiglas, SKYPE teel. La\u0308hedasel, kellel on soov suhelda SKYPE teel oma tuttava/sugulasega, peab selleks aja kokku leppima Elva haigla sotsiaalto\u0308o\u0308taja Kaie Kaldrega, telefon 5884 5804."}]